จังหวัดชัยนาท จัดกิจกรรม งานวันเด็กแห่งชาติ 2563 มอบความสุขให้แก่เด็กและเยาวชน
จังหวัดชัยนาท จัดกิจกรรม งานวันเด็กแห่งชาติ 2563 มอบความสุขให้แก่เด็กและเยาวชน บรรยากาศช่วงเช้าวันนี้ (11 ม.ค.63) ที่สวนนกจังหวัดชัยนาท เป็นไปด้วยความคึกคัก มีประชาชนพาบุตรหลานมาร่วมกิจกรรมวันเด็กแห่งชาติของจังหวัดชัยนาทเป็นจำนวนมาก โดยมี นายนที มนตริวัต รองผู้ว่าราชการจังหวัดชัยนาท เป็นประธานในพิธีเปิดงานกิจกรรมวันเด็กแห่งชาติ 2563 ของจังหวัดชัยนาท สำหรับการจัดงารวันเด็กแห่งชาติประจำปี 2563 ของจังหวัดชัยนาท จะยึดเอา คำขวัญวันเด็กประจำปี 2563 เด็กไทยยุคใหม่ รู้รักสามัคคี รู้หน้าที่พลเมืองไทย เป็นแนวทางการจัดกิจกรรม ซึ่ง ภายในงานมีการจัดกิจกรรมการอ่านสานส์จากนายกรัฐมนตรีเนื่ิองในวันเด็กแห่งชาติปี 2563 การแสดงความสามารถของเด็ก และเยาวชน การมอบเกียรติบัตรให้แก่เยาวชนตัวอย่าง ของจังหวัดชัยนาท การมอบทุนการศึกษาแก่เยาวชนผู้มีผลการเรียนดี การออกร้าน จัดกิจกรรมแจก ขนม อาหาร ของเล่นของรางวัล การเล่นเกมส์ ให้ความรู้แก่เด็กที่มาร่วมงาน ของหน่วยงานราชการต่าง ๆภายในจังหวัดชัยนาท.ทั้งนี้ ในวันนี้สวนนกจังหวัดชัยนาทจะเปิดให้บริการ ประชาชนเข้าชมฟรีโดยไม่เสียค่าใช้จ่ายตลอดทั้งวันด้วย